Kommissionens beslutning

af 17. juli 2003

om ændring af beslutning 92/260/EØF, 93/197/EØF og 97/10/EF for så vidt angår midlertidig og endelig import af registrerede heste fra Sydafrika til EU

(meddelt under nummer K(2003) 1212)

(EØS-relevant tekst)

(2003/541/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(1), senest ændret ved Kommissionens beslutning 2002/160/EF(2), særlig artikel 12, stk. 2, artikel 13, stk. 2, artikel 14, 15, 16 og 19, nr. i), og

ud fra følgende betragtninger:

(1) I Kommissionens beslutning 92/260/EØF(3), senest ændret ved beslutning 2002/635/EF(4), er der fastsat dyresundhedsmæssige betingelser og bestemmelser om udstedelse af sundhedscertifikat for midlertidig import af registrerede heste.

(2) Ved Kommissionens beslutning 93/197/EØF(5), senest ændret ved beslutning 2002/841/EF(6), er der fastsat dyresundhedsmæssige betingelser og bestemmelser om udstedelse af sundhedscertifikat ved import af registrerede hovdyr og hovdyr til opdræt og som brugsdyr.

(3) I bilag I til Kommissionens beslutning 97/10/EF af 12. december 1996 om ændring af Rådets beslutning 79/542/EØF og Kommissionens beslutning 92/160/EØF, 92/260/EØF og 93/197/EØF for så vidt angår midlertidig og anden indførsel af registrerede heste fra Sydafrika til EF(7), senest ændret ved Kommissionens beslutning 2001/622/EF(8), er der fastsat tillægsgarantier, som anvendes på områdeopdelingen af Sydafrika ved import af registrerede heste til EU.

(4) Disse tillægsgarantier indebærer, at registrerede heste har opholdt sig i en særlig periode i den zone, der er fri for afrikansk hestepest, og indbefatter de betingelser, som registrerede heste til transport med fly til EU skal transporteres under til lufthavnen i overvågningsområdet på under vektorsikrede forhold.

(5) Under hensyntagen til den krævede isolation på en godkendt og vektorsikret karantænestation er det berettiget at kræve den samme minimumsopholdsperiode i en zone, der er fri for afrikansk hestepest, for registrerede heste, der midlertidig eller endelig importeres til EU.

(6) På grund af ændringer i luftfartsselskabernes flyveplaner er transport af registrerede heste umulig i standardtransportfly, hvorfor transport af registrerede heste pr. skib er det eneste realistiske alternativ.

(7) Det er nødvendigt at fastsætte, under hvilke betingelser registrerede heste kan transporteres, uden af dyrenes helbredsstatus trues under sørejsen fra Cape Town havn i frizonen til en havn i EF, der er godkendt som grænsekontrolsted ifølge Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(9), senest ændret ved direktiv 96/43/EF(10).

(8) Beslutning 92/260/EØF, 93/197/EØF og 97/10/EF bør ændres i overensstemmelse hermed.

(9) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I bilag II til beslutning 92/260/EØF affattes sundhedscertifikat F som angivet i bilag I til nærværende beslutning.

Artikel 2

I bilag II til beslutning 93/197/EØF affattes sundhedscertifikat F som angivet i bilag II til nærværende beslutning.

Artikel 3

I beslutning 97/10/EF foretages følgende ændringer:

1) Bilag I ændres i overensstemmelse med bilag III til nærværende beslutning.

2) Bilag IV til nærværende beslutning indsættes som bilag IV.

Artikel 4

Denne beslutning er rettet til medlemsstaterne.

Udfærdiget i Bruxelles, den 17. juli 2003.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 42.

(2) EFT L 53 af 23.2.2002, s. 37.

(3) EFT L 130 af 15.5.1992, s. 67.

(4) EFT L 206 af 3.8.2002, s. 20.

(5) EFT L 86 af 6.4.1993, s. 16.

(6) EFT L 287 af 25.10.2002, s. 42.

(7) EFT L 3 af 7.1.1997, s. 9.

(8) EFT L 216 af 10.8.2001, s. 26.

(9) EFT L 268 af 24.9.1991, s. 56.

(10) EFT L 162 af 1.7.1996, s. 1.

BILAG I

"

>PIC FILE= "L_2003185DA.004302.TIF">

>PIC FILE= "L_2003185DA.004401.TIF">

>PIC FILE= "L_2003185DA.004501.TIF">

>PIC FILE= "L_2003185DA.004601.TIF">

>PIC FILE= "L_2003185DA.004701.TIF">"

BILAG II

"

>PIC FILE= "L_2003185DA.004802.TIF">

>PIC FILE= "L_2003185DA.004901.TIF">

>PIC FILE= "L_2003185DA.005001.TIF">

>PIC FILE= "L_2003185DA.005101.TIF">

>PIC FILE= "L_2003185DA.005201.TIF">"

BILAG III

I bilag I til beslutning 97/10/EF foretages følgende ændringer:

1) Punkt 7.1 affattes således:

"7.1 Registrerede heste, der skal føres endeligt ind i EU, skal have opholdt sig i afsendelseslandet i mindst 90 dage eller siden fødslen, hvis de er under 90 dage gamle, eller siden ankomsten, hvis de blev importeret direkte fra EU i de foregående 90 dage før udstedelse af sundhedscertifikat for eksport til EU, og de skal have været i det sygdomsfri område i mindst 60 dage eller siden fødslen, hvis de er under 60 dage gamle, eller siden ankomsten, hvis de blev importeret direkte til det sygdomsfri område fra EU inden for 60 dage før udstedelse af sundhedscertifikat for eksport til EU."

2) Punkt 11 affattes således:

"11. Hvis registrerede heste transporteres med fly, foretages transporten af heste fra karantænestation til fly under vektorsikrede forhold, og disse forhold opretholdes under transporten."

3) Som punkt 12 indsættes:

"12. Hvis registrerede heste transporteres med skib, gælder følgende betingelser:

Skibe, der transporterer registrerede heste fra Cape Town havn til en havn i EU, der ifølge Rådets direktiv 91/496/EØF er godkendt som grænsekontrolsted for veterinærkontrol af registrerede heste, må på intet tidspunkt mellem afrejse og ankomst til bestemmelsesstedet løbe an i en havn på et tredjelands område eller en del af dets område, der ikke er godkendt til import af dyr af hestefamilien til EU. Skibsføreren fører bevis for, at disse betingelser er opfyldt, ved at udfylde erklæringen i bilag IV."

BILAG IV

"BILAG IV

>PIC FILE= "L_2003185DA.005403.TIF">"